**(GDPR) Adatvédelmi és adatkezelési szabályzat**

(Tájékoztatóval)

**Pécsi Jótékony Nőegylet (székhely: 7624 Pécs, Szent István tér 17.)**

**Hatályos: 2018.05.25. napjától**

A **Pécsi Jótékony Nőegylet (székhely: 7624 Pécs, Szent István tér 17.)**, mint Adatkezelő tiszteletben tartja mindazon személyek magánszféráját, akik számára személyes adatot adnak át és elkötelezett ezek védelmében. Az Európai Parlamenti és Tanácsi Általános Adatvédelmi Rendelet (679/2016 sz. rendelet, a továbbiakban: GDPR) (88) preambulum-bekezdése alapján az alábbi szabályzatot (továbbiakban: Szabályzat) alkotja:

Jelen Szabályzatban meghatározásra kerülnek azok az adatvédelmi és adatkezelési szabályok, amelyeket az Adatkezelő önmagára nézve kötelezőnek ismer el.

Adatkezelő rögzíti, hogy tevékenységét tekintve elsősorban általános iskolás gyermekek iskolai étkezésének térítésmentes biztosítását, szociális támogatásra szoruló középiskolások, válsághelyzetbe jutott anyák, és gyermekeiket egyedül nevelő szülők támogatását célul kitűző, illetőleg ezt megvalósító egyesület. Tevékenységét a rászoruló családok, illetőleg az érintett kiskorúakkal foglalkozó pedagógusok jelzései alapján fejti ki. Adatkezelő adott esetben adománygyűjtő rendezvényeiről, tevékenységéről közösségi oldalán információt, képeket oszt meg. Adatkezelőnek honlapja az alábbi címen érhető el: [www.pecsinoegylet.hu](http://www.pecsinoegylet.hu). Adatkezelőnél online ügyintézés nincsen. Adatkezelő nem hirdet sem a google sem a facebook sem más hasonló szolgáltató igénybevételével. Adatkezelő kamera vagy más felvevőt, illetve rendszert nem működtet.

Adatkezelő elkötelezett a támogatottak és családtagjaik személyes adatainak védelmében, kiemelten fontosnak tartja információs önrendelkezési joguk tiszteletben tartását. Adatkezelő a személyes adatokat bizalmasan kezeli, megtesz minden olyan biztonsági, technikai és szervezeti intézkedést, mely az adatok biztonságát garantálja.

Adatkezelő a személyes adatok kezelését jogszerűen és tisztességesen, valamint az érintett számára átlátható módon végzi. Adatkezelő az adatkezelést annak céljával összefüggésben határozza meg, és a szükségesre korlátozza.

Jelen Szabályzat a [www.pecsinoegylet.hu](http://www.pecsinoegylet.hu) oldalon közzétételre kerül.

**I. ÁLTALÁNOS RENDELKEZÉSEK**

**1.1. A Szabályzat hatálya**

Az Adatkezelő működése során bekövetkező adatvédelmi incidens kezelésére az alábbi, Szabályzatban meghatározott eljárásrendet kell alkalmazni. A Szabályzat továbbá **adatkezelési tájékoztatót is tartalmaz a IV. részében.**

**Felügyeleti hatóság:** Nemzeti Adatvédelmi és Információszabadság Hatóság, székhelye: 1125 Budapest, Szilágyi Erzsébet fasor 22c. (telefon: 0613911400; fax: 0613911410; mail: [ugyfelszolgalat@naih.hu](mailto:ugyfelszolgalat@naih.hu); honlap: www.naih.hu).

**Adatkezelő adatai** (a megadott elérhetőségeken léphet kapcsolatba):

Név: **Pécsi Jótékony Nőegylet**

Székhely: 7624 Pécs, Szent István tér 17.

Nyilvántartási szám: 02-02-0001592

Adószám: 18312241-1-02

E-mail cím: foldenyi,gabriella@pte.hu

Telefonszám: +36304942286

Elnök: Földényi Gabriella (önálló)

**Adatvédelmi tisztviselő: Balázs Zsuzsanna** (telefonszáma: +36204530659; levelezési címe 7632 Pécs, Tildy Zoltán u. 61.; e-mail címe: balazs.zsuzsa3@gmail.com)

**Adatkezelő különösen a következő adatvédelemre és adatkezeléssel kapcsolatos jogszabályok betartásával végzi tevékenységét:**

* 2011. évi CII. törvény
* 2013. évi V. törvény
* 2000. évi C. törvény
* 2017. évi LIII. törvény
* 2013. évi CCXXXVII. törvény

és az Európai Parlament és Tanács 2016/679 számú rendelete (2016.04.27.). A jelen Szabályzat fogalomhasználata ezen jogszabályokon alapul.

**II. RÉSZLETES RENDELKEZÉSEK**

**2.1. Az adatvédelmet sértő események kezelési rendjének célja, tartalma**

A Szabályzat célja annak elősegítése, hogy az Adatkezelő működésével kapcsolatosan felmerülő adatvédelmet sértő események kezelése egységes rendszerben történjen, kialakulásának megelőzésére, a bekövetkezése esetében annak feltárására, szükség esetén a felelősség megállapítására, intézkedések megtételére sor kerüljön. A Szabályzat ennek érdekében rögzíti azokat a fogalmakat, eljárásokat, intézkedéseket, amelyek biztosítják az Adatkezelő működése során előforduló, adatvédelmet sértő esemény ismételt előfordulásának megelőzését, és a feltárt események kezelését.

**2.2. Az adatvédelmi incidens fogalma, jellemzői**

**Adatvédelmi incidens:** a biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi.

Az adatvédelmi incidens megfelelő és kellő idejű intézkedés hiányában fizikai, vagyoni vagy nem vagyoni károkat okozhat a természetes személyeknek, többek között a személyes adataik feletti rendelkezés elvesztését vagy a jogaik korlátozását, a hátrányos megkülönböztetést, a személyazonosság-lopást vagy a személyazonossággal való visszaélést, a pénzügyi veszteséget, az álnevesítés engedély nélküli feloldását, a jó hírnév sérelmét, a szakmai titoktartási kötelezettség által védett személyes adatok bizalmas jellegének sérülését, illetve a szóban forgó természetes személyeket sújtó egyéb jelentős gazdasági vagy szociális hátrányt.

**2.3. Az adatvédelmet sértő események megelőzésével és kezelésével kapcsolatos felelősségek**

Az adatvédelmet sértő események megelőzése és kezelése (az eljárásrend kialakítása, a szükséges intézkedések meghozatala) **a mindenkori elnök felelőssége**, akinek e felelőssége és feladata a szervezeti struktúrában meghatározott szervezeti egységek vezetői hatáskörének, felelősségének és beszámoltathatóságának szabályozottságán keresztül valósul meg. Ahol szervezeti egység nem került létrehozatalra ott a mindenkori elnök közvetlenül önmaga a felelős.

Ennek érdekében a mindenkori elnök alapvető kötelezettsége, hogy

a) a jogszabályoknak megfelelő szabályozások alapján működjön a szervezet, és ennek érdekében a szükséges, feladatkörükhöz tartozó szabályozások előkészítésre kerüljenek,

b) a szabályozottságot, valamint a szabályok betartását folyamatosan kísérje figyelemmel, amely elsődleges feltétele az adatvédelmet sértő események megelőzésének,

c) adatvédelmet sértő esemény észlelése esetén minél gyorsabban kellően hatékony intézkedés történjen annak érdekében, hogy az adatvédelmet sértő esemény megszüntetésre, a hibás belső szabályozás helyesbítésre kerüljön,

d) a helytelen alkalmazási gyakorlat megszüntetése mellett indokolt esetben a személyi felelősség megállapításra kerüljön, a szükséges intézkedések megvalósuljanak.

Az Adatkezelő működését érintő, folyamatosan aktualizált belső szabályzatok és az egyéb belső szabályozó dokumentumok Adatkezelő székhelyén elhelyezett mappákban érhetőek el.

Minden szervezeti egység vezetője, annak hiányában pedig a mindenkori elnök felelős a feladatkörébe tartozó területen észlelt adatvédelmet sértő esemény ismételt előfordulásának megelőzéséhez szükséges intézkedések megtételéért, a bekövetkezett esemény feltárásáért, szükség esetén annak dokumentálásáért, továbbá indokolt esetben a felelősségre vonással és a hiányosságok megszüntetésével kapcsolatos intézkedések kezdeményezéséért és megvalósításuk ellenőrzéséért.

A tagok konkrét feladatát, hatáskörét, felelősségét a vonatkozó tagi nyilatkozatok tartalmazzák.

Valamennyi tag feladata és kötelessége az észlelt adatvédelmet sértő esemény jelzése a mindenkori elnök felé és megszüntetésük érdekében javaslatok tétele, valamint az elrendelt intézkedések megvalósítása.

Az Adatkezelővel szerződésben lévő ügyvédi iroda / tanácsadó koordinálja és nyilvántartja a mindenkori elnök által elrendelt, az adatvédelmet sértő eseményekkel kapcsolatos kártérítési ügyeket, a kártérítési eljárásban keletkező dokumentumok nyilvántartása során gondoskodik azok elkülönített, naprakész és pontos vezetéséről.

**2.4. Az adatvédelmet sértő esemény észlelése, feltárása, bejelentése**

Az adatvédelmet sértő esemény észlelése az Adatkezelő tisztségviselői, tagjai, illetőleg az ellenőrzést végző belső és külső szervek részéről történhet.

2.4.1. Adatkezelő tagja által észlelt adatvédelmet sértő esemény

(1) Amennyiben az adatvédelmet sértő eseményt egyesületi tag észleli, soron kívül köteles értesíteni – a hivatali út betartásával – az adatvédelmi tisztviselőt és – amennyiben van - a közvetlenül felette álló vezetőt.

(2) Amennyiben a tag úgy ítéli meg, hogy közvetlen felettese az adott ügyben érintett, akkor a vezető felettesét kell értesítenie.

(3) A tag által a vezetőnek jelzett, vagy a vezető által észlelt adatvédelmet sértő esemény esetén amennyiben az lehetséges, saját hatáskörben, a feladat-, hatáskör és felelősségi rendnek megfelelően kell az adatvédelmet sértő esemény megszüntetése érdekében a szükséges intézkedést meghozni.

2.4.2. Az adatvédelmi incidens bejelentése a felügyeleti hatóságnak

Az adatvédelmi incidenst, indokolatlan késedelem nélkül, és ha lehetséges, legkésőbb 72 órával azután, hogy az adatvédelmi incidens a mindenkori elnök tudomására jutott, bejelenteni köteles az illetékes felügyeleti hatóságnál, kivéve, ha az elszámoltathatóság elvével összhangban bizonyítani tudja, hogy az adatvédelmi incidens valószínűsíthetően nem jár kockázattal a természetes személyek jogaira és szabadságaira nézve. Ha a bejelentés 72 órán belül nem tehető meg, abban meg kell jelölni a késedelem okát, az előírt információkat pedig – további indokolatlan késedelem nélkül – részletekben is közölni lehet.

Az adatfeldolgozó az adatvédelmi incidenst, az arról való tudomásszerzését követően indokolatlan késedelem nélkül bejelenti az Adatkezelőnek.

A bejelentésben legalább:

- ismertetni kell az adatvédelmi incidens jellegét, beleértve – ha lehetséges – az érintettek kategóriáit és hozzávetőleges számát, valamint az incidenssel érintett adatok kategóriáit és hozzávetőleges számát;

- közölni kell az adatvédelmi tisztviselő vagy a további tájékoztatást nyújtó egyéb kapcsolattartó nevét és elérhetőségeit;

- ismertetni kell az adatvédelmi incidensből eredő, valószínűsíthető következményeket;

- ismertetni kell az adatkezelő által az adatvédelmi incidens orvoslására tett vagy tervezett intézkedéseket, beleértve adott esetben az adatvédelmi incidensből eredő esetleges hátrányos következmények enyhítését célzó intézkedéseket.

Amennyiben nem lehetséges az információkat egyidejűleg közölni, azok további indokolatlan késedelem nélkül később részletekben is közölhetők.

Az Adatkezelő, mint adatkezelő nyilvántartja az adatvédelmi incidenseket, feltüntetve az adatvédelmi incidenshez kapcsolódó tényeket, annak hatásait és az orvoslására tett intézkedéseket. E nyilvántartás lehetővé teszi, hogy a felügyeleti hatóság ellenőrizze ezen követelményeinek való megfelelést.

Az érintettet az Adatkezelő indokolatlan késedelem nélkül tájékoztatja, ha az adatvédelmi incidens valószínűsíthetően magas kockázattal jár a természetes személyek jogaira és szabadságaira nézve, annak érdekében, hogy megtehesse a szükséges óvintézkedéseket. Az tájékoztatásnak tartalmaznia kell annak leírását, hogy milyen jellegű az adatvédelmi incidens, valamint az érintett a természetes személynek szóló, a lehetséges hátrányos hatások enyhítését célzó javaslatokat. Az érintettek tájékoztatásáról az észszerűség keretei között a lehető leghamarabb gondoskodni kell, szorosan együttműködve a felügyeleti hatósággal, és betartva az általa vagy más érintett hatóságok például bűnüldöző hatóságok által adott útmutatást. Például az érintettek sürgős tájékoztatása a kár közvetlen veszélyének mérsékléséhez szükséges, azonban annak megelőzése több időt igényelhet, hogy a folyamatos vagy azonos jellegű adatvédelmi incidens esetében megfelelő intézkedéseket kell végrehajtani.

Késedelem nélkül meg kell bizonyosodni arról, hogy az összes megfelelő technológiai védelmi és szervezési intézkedés végrehajtásra került-e, egyrészt az adatvédelmi incidens haladéktalan megállapítása, másrészt a felügyeleti hatóságnak történő bejelentés és az érintett sürgős értesítése érdekében. Azt, hogy az értesítésre indokolatlan késedelem nélkül került-e sor, különösen az adatvédelmi incidens jellegére és súlyosságára, valamint annak az érintettre gyakorolt következményeire, illetve hátrányos hatásaira figyelemmel kell megállapítani. A felügyeleti hatóságnak történt bejelentést az e rendeletben meghatározott feladataival és hatásköreivel összhangban történő beavatkozását eredményezheti.

Ha az adatvédelmi incidens valószínűsíthetően magas kockázattal jár a természetes személyek jogaira és szabadságaira nézve, az Adatkezelő indokolatlan késedelem nélkül tájékoztatja az érintettet az adatvédelmi incidensről.

Az érintett részére adott tájékoztatásban világosan és közérthetően ismertetni kell az adatvédelmi incidens jellegét, és közölni kell legalább a GDPR 33. cikk (3) bekezdésének b), c) és d) pontjában említett információkat és intézkedéseket.

Az érintettet nem kell tájékoztatni, ha a következő feltételek bármelyike teljesül:

a) az Adatkezelő megfelelő technikai és szervezési védelmi intézkedéseket hajtott végre, és ezeket az intézkedéseket az adatvédelmi incidens által érintett adatok tekintetében alkalmazták, különösen azokat az intézkedéseket – mint például a titkosítás alkalmazása –, amelyek a személyes adatokhoz való hozzáférésre fel nem jogosított személyek számára értelmezhetetlenné teszik az adatokat;

b) az Adatkezelő az adatvédelmi incidenst követően olyan további intézkedéseket tett, amelyek biztosítják, hogy az érintett jogaira és szabadságaira jelentett, az előző bekezdésben említett magas kockázat a továbbiakban valószínűsíthetően nem valósul meg;

c) a tájékoztatás aránytalan erőfeszítést tenne szükségessé. Ilyen esetekben az érintetteket nyilvánosan közzétett információk útján kell tájékoztatni, vagy olyan hasonló intézkedést kell hozni, amely biztosítja az érintettek hasonlóan hatékony tájékoztatását.

2.4.2 A bejelentő védelme

Amennyiben a bejelentő nevének elhallgatását kéri, úgy az eljárás folyamatában biztosítani kell adatainak a zárt kezelését, amelyet csak irányítási jogköre alapján a mindenkori ügyvezető ismerhet meg.

A bejelentést tevő személlyel szemben nem alkalmazható semmiféle hátrányos elbánás, jelentéséért – kivéve a szándékosan valótlan tartalommal megtett jelentést – felelősségre nem vonható.

A bejelentőt – amennyiben bejelentése alapján az ügy feltárásra került – az egyesület vezetője erkölcsi elismerésben részesítheti.

2.4.3. Külső ellenőrzési szerv által észlelt szabálytalanság

A felügyeleti hatóság által végzett ellenőrzés szabálytalanságra vonatkozó megállapításait az általa készített dokumentáció tartalmazza.

2.4.4. Külső személy által észlelt adatvédelmet sértő esemény

Amennyiben külső személy jelzi az adatvédelmet sértő eseményt, az egyesület vezetőjének a bejelentést érdemben kell megvizsgálnia és jegyzőkönyvet felvennie a bejelentés beérkezését követő 3 munkanapon belül.

**2.5. Az adatvédelmet sértő esemény megszüntetésére tett intézkedések**

2.5.1. A szabálytalanság megszüntetése esetén követendő eljárás

A tag által önellenőrzéssel észlelt, illetőleg a belső kontrollrendszer keretében az előzetes, utólagos és vezetői ellenőrzés során kiszűrt, az egyesület vezetője által elrendelt javítással, helyesbítéssel megszüntethető hiba korrigálása nem igényel szabálytalansági eljárást.

A szabálytalanság megszüntetésére a hatáskörrel rendelkező vezetőnek (egyesület vezetője, illetve a hierarchiában a szervezeti egység vezető felett lévő, hatáskörrel rendelkező vezető) kell intézkednie.

Nem kell új szabálytalansági eljárást lefolytatni ugyanolyan típusú szabálytalanság észlelésekor, ha már megkezdődött, de még nem zárult le az esettel megegyező, folyamatban lévő eljárás.

A szabálytalanság kivizsgálásában nem vehet részt, aki elfogult, akitől az ügy tárgyilagos megítélése nem várható el.

**2.6. Az adatvédelmet sértő esemény megszüntetése**

2.6.1. Vezetői intézkedést igénylő adatvédelmet sértő esemény

Az adatvédelmet sértő eseménnyel érintett szervezeti egység vezetője – amennyiben az lehetséges – saját hatáskörben, az adatvédelmet sértő esemény észlelésétől számított legfeljebb 3 munkanapon belül köteles a megszüntetetés érdekében a szükséges intézkedést megtenni, majd az ügy tanulságairól tájékoztatást nyújt a tagok részére, felhívja a figyelmüket az adatvédelmet sértő esemény elkerülésére.

Kiemelt jelentőségű adatvédelmet sértő esemény feltételezése esetén a szabálytalanságról tudomást szerzett tag haladéktalanul értesíti az irányítási jogköre alapján intézkedésre jogosult mindenkori elnököt, a vonatkozó információk megküldésével.

2.6.2. Az eseti bizottság által folytatott kivizsgálás folyamata

Az eljárás során a bizottság:

a) összegyűjti az adatokat, információkat, meghallgatja az érintetteteket;

b) értékeli az adatokat, információkat;

c) megoldási javaslatot készít a nemkívánatos helyzet kezelésére (intézkedési terv készítése – feladat, felelős, határidő megjelöléssel);

d) az eseti bizottságot elrendelő vezető útmutatása szerint dokumentálja az eljárását;

e) jóváhagyásra elkészíti a javasolt intézkedési tervet;

f) a jóváhagyott intézkedési terv megvalósulását az eseti bizottság vezetője nyomon követi, amennyiben az szükséges, egyeztetéseket, megbeszéléseket hív össze;

g) az eseti bizottságot elrendelő vezető útmutatásának megfelelően az eseti bizottság vezetője tájékoztatást nyújt a feladatok előrehaladásáról, az adatvédelmet sértő eseménykezeléséről.

2.6.3. A mindenkori elnök vezetői intézkedését igénylő kiemelt jelentőségű adatvédelmet sértő esemény

Kiemelt jelentőségű adatvédelmet sértő esemény feltételezése esetén az eljárás kezdeményezése irányítási jogköre alapján a mindenkori elnök hatáskörébe tartozik.

Az eljárás lefolytatása és a döntés meghozatalának megalapozása érdekében a mindenkori ügyvezető közvetlenül kérheti az ügy megvizsgálását az erre a célra létrehozott eseti bizottságtól.

Az eljárást a felkérést követő legfeljebb 15 munkanapon belül kell lefolytatni. Amennyiben a határidő az ügy összetettsége miatt nem tartható, a mindenkori elnök ettől eltérő időtartamot is megállapíthat.

Az eseti bizottság tagja az adatvédelmet sértő eseménnyel érintett szervezeti egység ügyben nem érintett vezetője – ennek hiányában tagja - és a mindenkori elnök által az ügy jellege szerint kijelölt további munkatársak.

Az erre a célra létrehozott eseti bizottság vizsgálata történhet különösen az iratok tanulmányozásával, az érintettek meghallgatásával, írásbeli tájékoztatás beszerzésével.

Az erre a célra létrehozott eseti bizottság eljárása során bárkit meghallgathat, aki az adott ügyben érdemi információval rendelkezhet. A meghallgatásról jegyzőkönyvet kell felvenni. A meghallgatással érintett személyek kérhetik a személyes adataiknak zártan történő kezelését.

Az Adatkezelő minden tagja köteles az együttműködésre, nyilatkozattételre, az eljárás szempontjából lényeges információk, dokumentumok átadására.

Az erre a célra létrehozott eseti bizottság az eljárás eredménye alapján javaslatot tesz irányítási jogköre alapján a mindenkori elnöknek a szükséges intézkedés megtételére, így különösen az adatvédelmet sértő esemény megszüntetésére, a hasonló esetek megelőzése érdekében szükséges intézkedések meghatározására, a felelősség megállapítására.

Az eljárás lezárását követően taggyűlést is össze kell hívni, amelyen az adatvédelmet sértő eseménnyel érintett tagoknak is jelen kell lenniük. A taggyűlésen ismertetni kell az eljárás megállapításait és a tagokat tájékoztatni kell az adatvédelmet sértő esemény jövőbeli bekövetkezésének az elhárításához vagy megelőzéséhez szükséges intézkedésekről, a követendő magatartásról.

2.6.4. Az adatvédelmet sértő eseményt vizsgáló eljárás eredménye, intézkedési javaslat

Az eljárás eredménye lehet:

a) annak megállapítása, hogy nem történt adatvédelmet sértő esemény és az eljárás intézkedés nélküli megszüntetése (pl. hibás észlelés);

b) adatvédelmet sértő esemény megtörténtét megállapító és intézkedést elrendelő döntés;

c) további eljárás elrendelése, amely a felelősség megállapítása vagy a hasonló esetek megelőzése érdekében szükséges.

2.6.5. Belső vagy külső ellenőrzés eredménye alapján szükséges intézkedés

A belső szakmai ellenőrzés, az adatvédelmi felelős által megállapított szabálytalanság, valamint IT incidens esetén a szabálytalansággal, nem megfelelőséggel, a vezetőnek a vonatkozó belső szabályzat előírása alapján intézkednie kell a megállapítások hatásos kezelésére.

A külső ellenőrzési szerv által megállapított szabálytalanság esetén az eljárási jelentésben foglalt szabálytalanságokra vonatkozó, az ellenőrzéssel érintett szakterület által kidolgozott intézkedési tervet végre kell hajtani.

**2.7. Jogkövetkezmények alkalmazás:**

A jogkövetkezményekről való döntés kezdeményezése az adatvédelmet sértő esemény megszüntetésére hatáskörrel rendelkező, mindenkori elnök feladata.

A jogkövetkezmény jellege szerint lehet:

a) jogi jellegű (kártérítési eljárás megindítása, szabálysértési vagy büntetőeljárás kezdeményezése az arra feljogosított hatóságnál),

b) tagsági jogviszonnyal kapcsolatos (figyelmeztetés, kizárás),

c) pénzügyi jellegű (pénzbeli juttatás, kifizetés részben vagy egészben történő felfüggesztése, visszakövetelése, behajtása),

d) szakmai jellegű (belső szabályozás módosítása, szigorításának kezdeményezése, betartásának fokozott ellenőrzése stb.).

Amennyiben büntető- vagy szabálysértési eljárás kezdeményezésének szükségessége merül fel, a szükséges intézkedések meghozatala az arra illetékes szervek értesítését is jelenti annak érdekében, hogy megalapozottság esetén az illetékes szerv a megfelelő eljárásokat megindítsa. Az eljárások megindításának kezdeményezésére – a mindenkori elnök jogosult.

Ha nyilvánvalóvá vált, hogy az adatvédelmet sértő eseményt bejelentő rosszhiszeműen járt el és alaposan feltehető, hogy ezzel bűncselekményt vagy szabálysértést követett el, másnak kárt vagy egyéb jogsérelmet okozott, adatai az eljárás kezdeményezésére, valamint lefolytatására jogosult részére átadhatók.

**2.8. Az adatvédelmet sértő eseményekkel kapcsolatos intézkedések, eljárások nyomon követése**

Az érintett szervezeti egységek vezetőinek feladata az adatvédelmet sértő eseményekkel kapcsolatos intézkedések, eljárások nyomon követése során:

a) az elrendelt eljárások, a meghozott döntések, illetve a megindított eljárások figyelemmel kísérése,

b) az eljárások során készített javaslatok, intézkedési tervek megvalósítása és a végrehajtás ellenőrzése,

c) a feltárt adatvédelmet sértő esemény alapján a további bekövetkezési lehetőségek beazonosítása, szükség esetén a belső szabályzatok, illetve jogszabályok módosításának kezdeményezése,

d) annak vizsgálata, hogy az ellenőrzési nyomvonalban rögzített eljárás az adott adatvédelmet sértő eseményt miért nem szűrte ki, indokolt esetben gondoskodni kell az ellenőrzési nyomvonal felülvizsgálatáról, helyesbítéséről.

Amennyiben az intézkedések végrehajtása során megállapítást nyer, hogy az alkalmazott intézkedések nem elég hatásosak, az adatvédelmet sértő esemény megszüntetéséért felelős vezető, kiemelt jelentőségű esetben az irányítási jogkörrel rendelkező mindenkori elnök további intézkedést rendel el.

2.9.2. Az adatvédelmi tisztviselő jogállása

Az Adatkezelő és az adatfeldolgozó biztosítja, hogy az adatvédelmi tisztviselő a személyes adatok védelmével kapcsolatos összes ügybe megfelelő módon és időben bekapcsolódjon.

Az Adatkezelő és az adatfeldolgozó támogatja az adatvédelmi tisztviselőt a jogszabályban előírt feladatai ellátásában azáltal, hogy biztosítja számára azokat az forrásokat, amelyek e feladatok végrehajtásához, a személyes adatokhoz és az adatkezelési műveletekhez való hozzáféréshez, valamint az adatvédelmi tisztviselő szakértői szintű ismereteinek fenntartásához szükségesek.

Az Adatkezelő és az adatfeldolgozó biztosítja, hogy az adatvédelmi tisztviselő a feladatai ellátásával kapcsolatban utasításokat senkitől ne fogadjon el. Az Adatkezelő vagy az adatfeldolgozó az adatvédelmi tisztviselőt feladatai ellátásával összefüggésben nem zárhatja ki és szankcióval nem sújthatja. Az adatvédelmi tisztviselő közvetlenül az Adatkezelő taggyűlésének vagy az adatfeldolgozó legfelső vezetésének tartozik felelősséggel.

Az érintettek a személyes adataik kezeléséhez és az e rendelet szerinti jogaik gyakorlásához kapcsolódó valamennyi kérdésben az adatvédelmi tisztviselőhöz fordulhatnak.

Az adatvédelmi tisztviselőt feladatai teljesítésével kapcsolatban uniós vagy tagállami jogban meghatározott titoktartási kötelezettség vagy az adatok bizalmas kezelésére vonatkozó kötelezettség köti.

Az adatvédelmi tisztviselő más feladatokat is elláthat. Az adatkezelő vagy az adatfeldolgozó biztosítja, hogy e feladatokból ne fakadjon összeférhetetlenség.

2.9.3. Az adatvédelmi tisztviselő feladatai

Az adatvédelmi tisztviselő legalább a következő feladatokat ellátja:

- tájékoztat és szakmai tanácsot ad az adatkezelő vagy az adatfeldolgozó, továbbá az adatkezelést végző alkalmazottak részére a GDPR rendelet, valamint az egyéb uniós vagy tagállami adatvédelmi rendelkezések szerinti kötelezettségeikkel kapcsolatban;

- ellenőrzi a GDPR rendeletnek, valamint az egyéb uniós vagy tagállami adatvédelmi rendelkezéseknek, továbbá az adatkezelő vagy az adatfeldolgozó személyes adatok védelmével kapcsolatos belső szabályainak való megfelelést, ideértve a feladatkörök kijelölését, az adatkezelési műveletekben vevő személyzet tudatosság-növelését és képzését, valamint a kapcsolódó auditokat is;

- kérésre szakmai tanácsot ad az adatvédelmi hatásvizsgálatra vonatkozóan, valamint nyomon követi a GDPR szerinti hatásvizsgálat elvégzését;

- együttműködik a felügyeleti hatósággal.

- az adatkezeléssel összefüggő ügyekben kapcsolattartó pontként szolgál a felügyeleti hatóság felé, valamint adott esetben bármely egyéb kérdésben konzultációt folytat vele.

Az adatvédelmi tisztviselő feladatait az adatkezelési műveletekhez fűződő kockázat megfelelő figyelembevételével, az adatkezelés jellegére, hatókörére, körülményére és céljára is tekintettel végzi.

**III. KIEGÉSZÍTŐ ADATKEZELÉSI SZABÁLYOK**

Adatkezelő a hozzá beérkező adatokat az érintettek kifejezett, önkéntes, írásos jóváhagyása alapján kezeli. Adatkezelő feladatai teljesítéséhez szükséges mértékben kezeli az tevékenysége során tudomására jutott adatokat.

Ennek megfelelően Adatkezelő személyes adatot csak akkor kezel, ha:

a) az érintett vagy törvényes képviselője a hozzájárulását megadta;

b) az adatkezelés Adatkezelő által nyújtott olyan támogatáshoz szükséges, amelyet Adatkezelő az érintett fél vagy törvényes képviselő számára nyújt, és amely adatkezelés az érintett kérésére a támogatás nyújtásához szükséges lépések megtétele érdekében történt;

c) az adatkezelés az Adatkezelőre vonatkozó jogi kötelezettség teljesítéséhez szükséges;

d) az adatkezelés az érintett vagy egy másik természetes személy létfontosságú érdekeinek védelme miatt szükséges;

e) az adatkezelés az Adatkezelő vagy egy harmadik fél jogos érdekeinek érvényesítéséhez szükséges.

Adatkezelő a jelen Szabályzatot és annak tájékoztató részét mindazon személyek számára elérhetővé teszi, akikről adatot kezel, őket arról tájékoztatja. Az érintettek adatainak az Adatkezelő által nyújtható támogatáshoz szükséges mértékben történő nyilvántartásba vételére ennek következtében csak jelen Szabályzat megismerését követően kerülhet sor.

Adatkezelő a hozzá beérkező emaileket a személyes adatokkal együtt az adatközléstől számított legfeljebb 5 év elteltével töröl. Emailes kapcsolatfelvételnél az emailcím és a megadott név kerül kezelésre, illetve a kapcsolatfelvétel során kifejezetten megadott további személyes adatok.

Amennyiben az Adatkezelővel bárki kapcsolatfelvételt kezdeményez, úgy tudomásul veszi és elfogadja, hogy az Adatkezelő rögzíti, tárolja a kapcsolatfelvétel során közölt adatait és az adott kapcsolatfelvétel céljához szükséges mértékben és adattartalommal kezeli azokat.

Adatkezelő a jelen Szabályzatot minden tagja számára másolatban átadja. Adatkezelő évente a tagok számára a jelen Szabályzat tartalmáról, kezeléséről oktatást tart.

Adatkezelő évente felülvizsgálja az általa kezelt adatok körét és ha az adatkezelés célja megvalósult vagy az adatkezelés egyébként szükségtelen, az így kezelt adatokat törli, kivéve, ha az Adatkezelő jogos érdeke a személyes adat további kezelését indokolja, az Adatkezelő jogos érdekének a fennállásáig.

Az adatszolgáltató, illetve aki az Adatkezeléshez a hozzájárulását adta, jogosult azt bármikor visszavonni, amely azonban nem érinti a visszavonás előtti adatkezelés jogszerűségét.

Adatkezelő a személyes adatok kezelésére harmadik személyek szolgáltatásait igénybe veheti, feltéve, hogy harmadik személy adatkezelési gyakorlata megfelel a jogszabályi előírásoknak. Az Adatkezelő által támogatottak, illetőleg támogatni szándékoltak valamint azok törvényes képviselői az adatkezelést engedő nyilatkozat aláírásával ehhez kifejezett hozzájárulásukat adják.

Adatkezelő olyan műszaki, szervezési és szervezeti intézkedésekkel gondoskodik az adatkezelés biztonságának védelméről, amely az adatkezeléssel kapcsolatban jelentkező kockázatoknak megfelelő védelmi szintet nyújt. Adatkezelő a személyes adatokat tartalmazó iratokat, valamint számítógépes infrastruktúráját székhelyén őrzi. A papíralapú dokumentáció elhelyezésére biztonságos körülmények között kerül sor, a fizikai és mechanikai védelem illetéktelenek hozzáférését kizárja. Az informatikai infrastruktúra védelmét Adatkezelő a legfejlettebb vírus-írtó és behatolás-védelmet biztosító programok alkalmazásával biztosítja mindenkor a technika legmagasabb szintjén. A jogosulatlan hozzáférést Adatkezelő belső szervezetében a mindenkori ügyvezető biztosítja a hozzáférési jogosultságok eltérő szintjének megadásával, illetve a hozzáférések korlátozásával.

Adatkezelő az adatkezelés során megőrzi:

• a titkosságot: megvédi az információt, hogy csak az férhessen hozzá, aki erre jogosult;

• a sértetlenséget: megvédi az információnak és a feldolgozás módszerének a pontosságát és teljességét;

• a rendelkezésre állást: gondoskodik arról, hogy amikor a jogosultnak szüksége van rá, valóban hozzá tudjon férni a kívánt információhoz, és rendelkezésre álljanak az ezzel kapcsolatos eszközök.

Adatkezelő szavatolja, hogy alvállalkozói kizárólag az adatvédelemre, információbiztonságra és titoktartásra vonatkozó jogszabályi kötelezettségek betartásával, az alvállalkozókkal kötött megállapodásban rögzített szerződéses keretek között férhetnek hozzá esetlegesen az adott szerződés teljesítéséhez szükséges mértékben és célból bárki érintett adataihoz.

**IV. TÁJÉKOZTATÁS AZ ÉRINTETTEK JOGAIRÓL**

Az érintett tájékoztatást kérhet személyes adatai kezeléséről, valamint kérheti személyes adatainak helyesbítését, illetve - a jogszabályban elrendelt adatkezelések kivételével – törlését az adatvédelmi tisztviselő útján.

Adatkezelő mindent megtesz, hogy az adatkezeléssel kapcsolatos megkeresésekre, kérdésekre a lehető legrövidebb határidőn belül, de legfeljebb 15 napon belül válaszoljon. Amennyiben a megkeresés megválaszolásához – annak bonyolultsága, terjedelme vagy összetettsége okán – hosszabb válaszadási határidő szükséges, erről Adatkezelő a megkeresés időigényének megadásával tájékoztatja az érintett.

**Tájékozódáshoz / tájékoztatáshoz való jog**

Az érintett jogosult arra, hogy az adatkezeléssel összefüggő tényekről és információkról az adatkezelés megkezdését megelőzően és azt követően is tájékoztatást kapjon. Ennek a jognak a biztosítása érdekében is hoztuk létre jelen Szabályzatot, mely a szükséges tájékoztatásokat is tartalmazza.

**Hozzáféréshez való jog**

Bárki kérheti az Adatkezelőtől, hogy:

• erősítse meg személyes adatainak kezelését;

• biztosítson másolati példányt az adatkezelés tárgyát képező személyes adatokhoz;

• nyújtson további tájékoztatást személyes adataira vonatkozóan, így különösen arra vonatkozóan, hogy milyen adatokkal rendelkezik, az adatkezelés céljairól, kivel osztja meg ezeket az adatokat, illetve, hogy továbbítja-e ezeket az adatokat külföldre, továbbá, hogy milyen módon védi ezeket az adatokat, meddig tárolja az adatokat, milyen jogokat élve ezekkel az adatokkal kapcsoltban, milyen módon és formában tud panaszt tenni, és végül, hogy honnan szerezte meg a nevezett érintettre vonatkozó adatokat, amennyiben az erre vonatkozó tájékoztatást a jelen pont szerinti értesítést megelőzően még nem bocsátotta Adatkezelő a rendelkezésére.

**Helyesbítéshez / módosításhoz való jog**

Bárki kérheti, hogy az Adatkezelő helyesbítse ill. egészítse ki a pontatlanul vagy hiányosan szereplő személyes adatait. A tévesen szereplő adat helyesbítése előtt Adatkezelő megvizsgálhatja az érintett adatok valóságosságát, illetve pontosságát.

**Törléshez, elfeledtetéshez való jog**

Bárki a személyes adatának törlését kérheti, abban az esetben:

• ha az érintett adat már nem szükséges az annak begyűjtésekor megfogalmazott adatkezelési célok teljesítéséhez;

vagy,

• ha visszavonta hozzájárulását (amennyiben az adatkezelés hozzájáruláson alapul);

vagy,

• ha a tiltakozáshoz való jogát gyakorolja;

vagy,

• ha az érintett személyes adatot jogtalanul kezelték;

vagy,

• ha az érintett adat törlését jogszabályi kötelezettség írja elő.

Az érintett személyes adatának törlésére irányuló kérését Adatkezelő nem köteles teljesíteni, ha személyes adatának kezelése az alábbi okokból szükséges és indokolt:

• a jogszabályi kötelezettségnek való megfelelés miatt;

vagy

• a jogi igények előterjesztése vagy védelme érdekében.

A felsoroltakon kívül is előfordulhatnak olyan esetek, amelyek során Adatkezelő jogosult megtagadni az érintett személyes adatainak törlésére vonatkozó kérést.

**Adatkezelés korlátozására irányuló jog (zárolási jog)**

Bárki kérheti személyes adatai kezelésének korlátozását (ti. adatait zárolását), ám kizárólag ha az alábbiak valamelyike teljesül:

• ha vitatja a személyes adatok pontosságát, ennek ellenőrzéséhez szükséges időtartamban,

• ha az adatkezelés jogellenes, de az érintett ellenzi az adatok törlését;

vagy,

• ha az érintett adat már nem szükséges az annak begyűjtésekor megfogalmazott adatkezelési célok teljesítéséhez, de annak törlését bizonyos jogi igények előterjesztése, érvényesítése vagy védelme kizárja;

vagy,

• ha tiltakozáshoz való jogával élt, és Adatkezelő eljárása jogszerűségének vizsgálata még nem zárult le.

Zárolási jog gyakorlása esetén személyes adatát továbbra is jogosult Adatkezelő használni, amennyiben:

• az erre vonatkozó hozzájárulást megkapta az érintettől;

vagy,

• ha az érintett adat használata (megléte) bizonyos jog vagy jogos érdek bíróság előtti érvényesítése érdekében szükséges;

vagy

• ha az érintett adat használata (megléte) egy másik természetes vagy jogi személy jogainak védelme érdekében szükséges.

**Adatok szállíthatóságának biztosítása „adathordozhatósághoz való jog”**

Bárki kérheti Adatkezelőtől, hogy személyes adatát tagolt, széles körben használt, géppel olvasható formátumban bocsássa a rendelkezésére, továbbá jogosult arra, hogy ezeket az adatokat egy másik adatkezelőnek továbbítsa:

• az adatkezelés kizárólag az érintett hozzájárulásával történik és az érintett által kötött megállapodásban rögzített szerződéses felhatalmazáson alapul;

és

• az adatkezelés automatizált módon történik.

**Tiltakozáshoz való jog**

Bárki saját helyzetével kapcsolatos okokból bármikor tiltakozhat személyes adatainak kezelése ellen, amennyiben úgy ítéli meg, hogy alapvető jogai és szabadságai üzleti érdekeinkkel szemben ezt kívánják meg. Bár ilyen tevékenységet Adatkezelő nem végez, de bármikor, indokolás nélkül tiltakozhat a személyes adatainak direktmarketing-célú kezelése ellen is.

**Az érintett tájékoztatása az esetleges adatvédelmi incidensről**

Adatkezelő a legjobb tudása szerint és a kockázatokkal arányosan védi az érintett személyes és más típusú adatait, korszerű és megbízható informatikai környezetet működtet, és különleges gondossággal választja ki együttműködő partnereit. Szabályozott és felügyelt módon végzi belső folyamatait annak érdekében, hogy a személyes adatok kezelése kapcsán a legapróbb hibát, problémát vagy incidenst is megelőzze, elkerülje, vagy ha az mégis bekövetkezik, akkor az esetet detektálja, kivizsgálja és lekezelje. Ha esetlegesen a személyes adatokat érintő incidens mégis bizonyítottan bekövetkezne és valószínűsíthetően magas kockázattal járna az érintett jogaira és szabadságaira nézve, akkor Adatkezelő vállalja, hogy az adatvédelmi incidensről az érvényes adatvédelmi előírásoknak megfelelő módon és tartalommal, indokolatlan késedelem nélkül tájékoztatja az érintettet és az adatvédelmi hatóságot.

**Automatizált folyamatok végrehajtása**

Mint adatkezelési alany, bárki kérheti, hogy Adatkezelő mentesítse a kizárólag automatizált folyamatokkal meghozott döntések hatálya alól, de csakis abban az esetben:

• ha az ilyen folyamatban meghozott döntés az érintettre nézve joghatással járna;

vagy

• ha hasonlóan hátrányos módon, jelentős mértékben érinti az érintettet.

A jelen pont szerinti jog nem érvényesíthető, ha az automatizált döntéshozatal eredményeként meghozott döntés:

• az adatkezelés olyan szerződés teljesítéséhez szükséges, amelyben az érintett az egyik fél, vagy az a szerződés megkötését megelőzően az érintett kérésére történő lépések megtételéhez szükséges

• ha meghozatalát olyan uniós vagy tagállami jog teszi lehetővé, amely az érintett jogainak és szabadságainak, valamint a jogos érdekeinek védelmét szolgáló megfelelő intézkedéseket is megállapít;

vagy

• ha ahhoz az érintett kifejezett hozzájárulását adja.

**Panasztételhez való jog**

Adatkezelést érintő panasszal felügyeleti hatóságnál, a Nemzeti Adatvédelmi és Információszabadság Hatóságnál lehet élni.

Székhely: 1125 Budapest, Szilágyi Erzsébet fasor 22/c

Postacím: 1534 Budapest, Pf.: 834

Telefon: +36 (1) 391-1400

Telefax: +36 (1) 391-1410

E-mail: ugyfelszolgalat@naih.hu

**Bírósági jogorvoslathoz való jog a felügyeleti hatósággal szemben az Adatkezelővel vagy az adatfeldolgozóval szemben**

Bárki jogosult bírósági jogorvoslatra a felügyeleti hatóság rá vonatkozó, jogilag kötelező erejű döntésével szemben, ha az illetékes felügyeleti hatóság nem foglalkozik a panasszal, vagy három hónapon belül nem tájékoztatja az érintettet a benyújtott panasszal kapcsolatos eljárási fejleményekről vagy annak eredményéről.

A felügyeleti hatósággal szembeni eljárást a felügyeleti hatóság székhelye szerinti tagállam bírósága előtt kell megindítani. A rendelkezésre álló közigazgatási vagy nem bírósági útra tartozó jogorvoslatok – köztük a felügyeleti hatóságnál történő panasztételhez való, jog – sérelme nélkül, minden érintett bírósági jogorvoslatra jogosult, ha megítélése szerint a személyes adatainak a rendeletnek nem megfelelő kezelése következtében megsértették az a rendelet szerinti jogait.

Tájékoztatjuk, hogy a bíróság, az ügyész, a nyomozó hatóság vagy szabálysértési hatóság tájékoztatás adása, személyes adatok közlése, átadása, illetőleg iratok rendelkezésre bocsátása végett megkeresheti az Adatkezelőt. Adatkezelő a hatóságok részére, jogszerű megkeresésüket teljesítve - amennyiben a hatóság a pontos célt és az adatok körét megjelölte - személyes adatot csak annyit és olyan mértékben ad ki, amely a megkeresés céljának megvalósításához elengedhetetlenül szükséges. Az adatkezelés és az adattovábbítás jogalapja jogi kötelezettség teljesítése.

**V. TAGSÁGI JOGVISZONNYAL KAPCSOLATOS ADATKEZELÉS**

**Tagi nyilvántartás**

A tagoktól kizárólag olyan adatok kérhetők és tarthatók nyilván, amelyek tagsági jogviszonyukból következő jogaik és kötelezettségeik teljesítéséhez, tagsági jogviszonyuk létrehozásához, illetőleg megszüntetéséhez szükségesek, és amelyek személyhez fűződő jogaikat nem sértik.

A kezelhető személyes adatok köre: természetes személy neve, születési ideje, helye, anyja neve, lakcím, fénykép, telefonszám, email.

Az adatkezelés jogalapja: az érintett hozzájárulása.

**VI. JOGI KÖTELEZETTSÉGEN ALAPULÓ ADATKEZELÉS**

**Adatkezelés adó- és számviteli kötelezettségek teljesítése céljából**

(1) Adatkezelő jogi kötelezettség teljesítése jogcímén, törvényben előírt adó és számviteli kötelezettségek teljesítése (könyvelés, adózás) céljából kezeli a vevőként, szállítóként vele üzleti kapcsolatba lépő természetes személyek törvényben meghatározott adatait. A kezelt adatok az általános forgalmi adóról szóló 2017. évi CXXVII. tv. 169.§, és 202.§-a alapján különösen: adószám, név, cím, adózási státusz, a számvitelről szóló 2000. évi C. törvény 167.§-a alapján: név, cím, a gazdasági műveletet elrendelő személy vagy szervezet megjelölése, az utalványozó és a rendelkezés végrehajtását igazoló személy, valamint a szervezettől függően az ellenőr aláírása; a készletmozgások bizonylatain és a pénzkezelési bizonylatokon az átvevő, az ellennyugtákon a befizető aláírása, a személyi jövedelemadóról szóló 1995. évi CXVII. törvény alapján: vállalkozói igazolvány száma, őstermelői igazolvány száma, adóazonosító jel.

(2) A személyes adatok tárolásának időtartama a jogalapot adó jogviszony megszűnését követő 8 év.

(3) A személyes adatok címzettjei: Adatkezelő adózási, könyvviteli feladatait ellátó munkavállalói és adatfeldolgozói.

**Kifizetői adatkezelés**

(1) Adatkezelő jogi kötelezettség teljesítése jogcímén, törvényben előírt adó és járulékkötelezettségek teljesítése céljából kezeli az érintettek adótörvényekben előírt személyes adatait, akikkel kifizetői (2017:CL. törvény az adózás rendjéről (Art.) 7.§ 31.) kapcsolatban áll. A kezelt adatok körét az Art. 50.§-a határozza meg, külön is kiemelve ebből: a természetes személy természetes személyazonosító adatait (ideértve az előző nevet és a titulust is), nemét, állampolgárságát, a természetes személy adóazonosító jelét, társadalombiztosítási azonosító jelét (TAJ szám).

(2) A személyes adatok tárolásának időtartama a jogalapot adó jogviszony megszűnését követő 8 év.

(3) A személyes adatok címzettjei: Adatkezelő adózási (kifizetői) feladatait ellátó munkavállalói és adatfeldolgozói.

**A Levéltári törvény szerint maradandó értékű iratokra vonatkozó adatkezelés**

(1) Adatkezelő jogi kötelezettsége teljesítése jogcímén kezeli a köziratokról, a közlevéltárakról és a magánlevéltári anyag védelméről szóló 1995. évi LXVI. törvény (Levéltári törvény) szerint maradandó értékűnek minősülő iratait abból a célból, hogy Adatkezelő irattári anyagának maradandó értékű része épségben és használható állapotban a jövő nemzedékei számára is fennmaradjon. Az adattárolás ideje: a közlevéltár részére történő átadásig.

(2) A személyes adatok címzettjeire és az adatkezelés egyéb kérdéseire a Levéltári törvény irányadó.

**Adatkezelés pénzmosás elleni kötelezettségek teljesítése céljából**

(1) Adatkezelő jogi kötelezettség teljesítése jogcímén, pénzmosás és terrorizmus-finanszírozása megelőzése és megakadályozása céljából kezeli a vele kapcsolatba kerülő partnerek, ezek képviselői, és a tényleges tulajdonosoknak a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvényben (Pmt.) meghatározott adatait: *a)* természetes személy családi és utónevét, *b)* születési családi és utónevét, *c)* állampolgárságát, *d)* születési helyét, idejét, *e)* anyja születési nevét, *f)* lakcímét, ennek hiányában tartózkodási helyét, *g)* azonosító okmányának típusát és számát; lakcímet igazoló hatósági igazolványa számát, a bemutatott okiratok másolatát.

(2) A személyes adatok címzettjei: Adatkezelő partnerkezeléssel kapcsolatos feladatokat ellátó munkavállalói, Adatkezelő vezetője és Adatkezelő Pmt. szerinti kijelölt személye.

(3) A személyes adatok tárolásának időtartama az üzleti kapcsolat megszűnésétől, illetve az ügyleti megbízás teljesítésétől számított 8 év. (Pmt. 56.§(2)).

**VI. ADATKEZELŐ TEVÉKENYSÉGSPECIFIKUS ADATKEZELÉSE**

A személyes adatok Adatkezelő általi felvétele, illetőleg kezelése törvényen vagy a támogatott, illetőleg a támogatni szándékolt, valamint adott esetben ezek törvényes képviselői (a továbbiakban: „Támogatott”) önkéntes hozzájárulásán alapul.

Bárki a személyes adatainak kezeléséhez az erre vonatkozó nyilatkozata aláírásával vagy más erre irányuló nyilatkozat Adatkezelővel való közlésével járul hozzá, illetve ad engedélyt.

Ön hozzájárul személyes adatainak kezeléséhez azzal is – értelemszerűen az adott körben -, ha az Adatkezelővel személyesen, telefonos, elektronikus vagy egyéb úton felveszi a kapcsolatot tájékoztatás kérése végett, vagy más, az Adatkezelő által nyújtott támogatás igénybevételére irányuló célból és ehhez a személyes adatait bármilyen körben/részletességgel megadja.

Adatkezelő tagjai adatfeldolgozói tevékenységet végeznek a nekik átadott adatok tekintetében.

A tevékenység-specifikusan kezelt személyes adatok köréről, az adatkezelés céljáról és jogalapjáról, az adatkezelés időtartamáról az alábbi táblázatból részletes tájékoztatást kap.

|  |  |  |  |  |
| --- | --- | --- | --- | --- |
| **Érintett** | **Kezelt adatok** | **Adatkezelés célja** | **Adatkezelés jogalapja** | **Adatkezelés időtartama** |
| Támogatott  kiskorú gyermek | családi és utónév, születési családi és utónév, anyja neve,  születési hely és idő, lakcím, ennek hiányában tartózkodási helye, annak az oktatási intézménynek a nevel, ahol a kiskorú tanul, illetőleg osztályának megjelölése | Térítésmentes iskolai  étkezés biztosítása,  illetőleg egyéb támogatás nyújtása | GDPR rendelet 6. cikk (1) a) érintett hozzájárulása | A támogatás nyújtásának teljes időtartama, megszűnésétől számított 8 évig |
| Támogatott  kiskorú gyermek törvényes képviselője,  támogatott kiskorúakkal egy háztartásban élő felnőttek | családi és utónév, lakcím, ennek hiányában tartózkodási hely, jelenlegi munkáltató megnevezése, támogatással érintett családban kereső felnőttek átlagkeresete, illetőleg a család részére folyósított szociális támogatások összege |  | GDPR rendelet 6. cikk (1) a) érintett hozzájárulása | A támogatás nyújtásának teljes időtartama, megszűnésétől számított 8 évig |